turjo4nis/wikipedia-bn-dump-20250701 huggingface dataset:
রোগেলি কাতাকুতান

রোগেলি আরদোসা কাতাকুতান (জন্ম ২৭ এপ্রিল ১৯৯১), রোগেলি কাতাকুতান নামেও পরিচিত, কেবু শহর থেকে আগত একজন ফিলিপিনো সুন্দরী খেতাব অজর্নকারী এবং মডেল যিনি মার্চ ২৫, ২০১৫তে ফিলিপাইনের কেসোন শহরের স্মার্ট আরেনেটা কলিসীয়ামে অনুষ্ঠিত মিস ফিলিপাইন প্রতিযোগিতার করনেশন রাতে মিস ফিলিপাইন ২০১৫ অর্জন করেন।

জীবনবৃত্তান্ত 
কাতাকুতানের জন্ম ও বেড়ে ওঠা ফিলিপাইনের কেবু শহরের নেগরোগ ওরিয়েন্টালে এবং এখন থেকেই সে সানজোস-রেকোলেটস বিশ্ববিদ্যালয় থেকে নার্সিংএ স্নাতক ডিগ্রী লাভ করেন। কাতাকুতান তার সাত বছর বয়স থেকেই সুন্দরী প্রতিযোগিতায় অংশগ্রহণ শুরু করেন এবং স্কুল ও কলেজের প্রতিযোগিতায় জয়লাভ করেন। কেবুতে কলেজে আসার পর তিনি মডেলিং শুরু করেন এবং একে একে মর্যাদাপূর্ণ সুন্দরী প্রতিযোগিতা মিস কেবু ২০১০ তৃতীয়, রেইনা নগ এলিয়ান ২০১১ এবং মিস ওয়ার্ল্ড ফিলিপাইন ২০১১ এ সেরা ১২ খেতাব অর্জন করেন। তিন বছর বিরতির পর তিনি আরেকটি জাতীয় সুন্দরী প্রতিযোগিতা মিস ক্যাসিনো ফিলিপাইন ২০১৪ এ অংশগ্রহণ করেন এবং মুকুট অজর্ন করেন।

সুন্দরী প্রতিযোগিতানামা

মিস ফিলিপাইন 
কাতাকুতান মিস ফিলিপাইন ২০১৫ এ অংশগ্রহণ করেন এবং মিস ফিলিপাইন সুপরান্যাশনাল ২০১৫ মুকুট জয়লাভ করেন, মিস সুপরান্যাশনাল ২০১৫ এ ফিলিপাইনের প্রতিনিধি হিসেবে অংশগ্রহণের অধিকারী হন। তার অন্যান্য সহপ্রতিযোগীরা হলেন পিয়া উইজবাস (মিস ফিলিপাইন-ইনিভার্স), জানিসেল লুবিনা (মিস ফিলিপাইন-আন্তর্জাতিক), ক্রিসটি লিন ম্যাকগ্রা (মিস ফিলিপাইন-
আন্তর্মহাদেশীয়) এবং আন লরাইন কলিস (মিস ফিলিপাইন-ট্যুরিজম)

মিস সুপরান্যাশনাল ২০১৫ 
রিনিকা-ড্রজ, পোলান্ডে অনুষ্ঠিত মিস সুপরান্যাশনাল ২০১৫ এ ডিসেম্বর ৪ ২০১৫ এর সর্বশেষ ফলাফলে কাতাকুতান ৮২ জন প্রতিযোগিদের মধ্য সেরা ২০ এ অবস্থান করছে।

ব্যক্তিগত জীবন 
কাতাকুতান একজন নিবন্ধিত নার্স এবং একটি আন্তর্জাতিক হোটেলে কর্মরত।

তথ্যসূত্র 

১৯৯১-এ জন্ম
ইন্টারস্টেট ৬০৫ (ওয়াশিংটন)

ইন্টারস্টেট ৬০৫ (আই-৬০৫) আমেরিকার ওয়াশিংটন অঙ্গরাজ্যের আই-৫ এবং আই-৪০৫ পাশ দিয়ে অতিক্রমকারী বিভিন্ন স্থানীয় সংবাদমাধ্যম কর্তৃক প্রস্তাবিত একটি সহায়ক আন্তঃপ্রদেশীয় মহাসড়কের সাধারণ নাম। আই-৫ রাস্তা থেকে কানাডিয়ান সীমানা পর্যন্ত সকল সংযোগ মহাসড়কসহ এবং শুধু আই-৫ এবং আই-৯০ মধ্যে কিছুটা নিয়ে মহাসড়ক তৈরীর প্রস্তাবনাটি ১৯৬০ সাল থেকে শুরু হয়েছিল। এই সময়ে ওয়াশিংটন স্টেট ডিপার্টমেন্ট অফ ট্রাস্নপোট (ডাব্লিউ.এস.ডি.ও.টি) থেকে আই-৬০৫ মনোনীত কোন প্রকল্প হয়নি। তবে এই প্রকল্পটি স্টেট রুট-১৮ (এস.আর ১৮) থেকে সীমিত প্রবেশাধিকার রাস্তাতে পরিবর্তনের জন্য বর্তমানে নির্মাণাধীন।

প্রস্তাবনাসমূহ 
১৯৬৮ সালে থেকে, আই-৪০৫ এর পাশ দিয়ে নতুন একটি ইন্টারস্টেট হাইওয়ের তৈরীর পরিকল্পনা করা হয়। প্রথম প্রস্তাবনাটি ছিল আই-৪০৫ এবং স্যামঅ্যামিস হ্রদের পশ্চিম তীরে মধ্যে একটি নতুন মহাসড়ক নির্মাণ করা। তবে বাসিন্দারা তাদের উদ্বেগ জানানোর পর লেকের পূর্বতীরের মহাসড়কটি বাদ দেয়া হয়। লেকের পূর্ব দিকের বাসিন্দারা একই উদ্বেগ প্রকাশ করে এবং পরে পরিকল্পনাটি বাদ দেয়া হয়।

১৯৯৮ সালে, ওয়াশিংটন রাজ্য আইনসভা উত্তর এসআর ১৮ থেকে এভারেটের মধ্য দিয়ে স্নোক্লোমি উপত্যকায় পর্যন্ত বাড়ানোর সুবিধা পরীক্ষা করার জন্য $৫০০,০০০ গবেষণা আদেশ দেয়।  যেহেতু গবেষণায় দেখা যায় যে বর্তমানের রাস্তা ব্যবহারের চেয়ে গড়ে মাত্র পাঁচ মিনিট সময় বাঁচবে তাই পরে পরিকল্পনাটি বাদ দেয়া হয়েছিল।  ২০০২ সালে, বেলভিউ স্কয়ারের মালিক কেম্পার ফ্রিম্যান, জুনিয়র স্নোক্লোমি উপত্যকার মধ্যদিয়ে স্নোহোমিশ প্রদেশের সংযোগের নতুন একটি রাস্তার তৈরীর পক্ষে সমর্থন দেয়।

২০০৩ সালে, দক্ষিণের লুইস কাউন্টি থেকে উত্তরের কানাডীয় সীমান্তের সংযোগ স্থাপনের জন্য আরেকটি নতুন একটি বাণিজ্যিক করিডোর তৈরি করতে আইনসভা থেকে গবেষণার জন্য $৫০০,০০০ বরাদ্দের নির্দেশ দেয়া হয়েছিল। তবে গবেষণায় দেখা গিয়েছিল যে আই-৯০ এর উত্তরের বিদ্যমান মহাসড়কটি অর্থনৈতিকভাবে সুবিধাজনক নয়। গবেষণাটিতে দেখানো হয়, যাত্রীবাহী গাড়ি চলার মাধ্যমে ট্রাক চালকদের বিকল্প পথ ব্যবহার থেকে নিরুৎসাহিত করতে, কেবল ট্রাকের জন্য একটি টোল রোড প্রস্তাবিত হয়েছিল। মহাসড়কটির অনুমানিক খরচ হয়েছিল $১৩.৫ এবং $১৯ বিলিয়নের মধ্যে।

সংশ্লিষ্ট প্রকল্পসমূহ 
ডাব্লিউ.এস.ডি.ও.টি- এর ২০০৬ এর হিসাবে, পুগেট সাউন্ড এলাকায় কোনো নতুন রাস্তা তৈরীর পরিকল্পনা নেই।  তবে ডাব্লিউ.এস.ডি.ও.টি ইসএ্যাক হোবার্ট রোড এবং আই-৯০ মধ্যে সম্পন্নকৃত অংশ এসআর ১৮ কে আই-৫ এবং আই-৯০ মধ্যে সম্প্রসারিত করে, আই-৪০৫ এর দক্ষিণ-পূর্বের আই-৫ এবং আই-৯০ মধ্যে একটি পূর্ণ সীমিত প্রবেশাধিকারের রাস্তা সৃষ্টি করেছে। যদিও এসআর ১৮ কিছুটা আই-৬০৫ প্রস্তাবনার একটি অংশ, যেটা দিয়ে শুধু মাএ দক্ষিণ ও পূর্ব দিকের বৃহত্তর সিয়াটেল এলাকাকে অতিক্রম করে যাওয়া যায়।

আরও দেখুন 
 Washington Roads portal
 U.S. Roads portal
 Washington portal
 ভবিষ্যতের সহায়ক ইন্টারস্টেট মহাসড়কের তালিকা
 ওয়াশিংটনের ইন্টারস্টেট হাইওয়ের তালিকা

তথ্যসূত্র

আরও পড়ুন

বহিঃসংযোগ
কালো চা

কালো চা, যা রঙ/লাল চা নামেই বেশি পরিচিত। এটা উলোঙ, সবুজ ও সাদা চায়ের তুলনায় অধিক জারিত (অক্সিডাইজড) করা হয়। ব্লাক টি স্বল্প জারিত চায়ের তুলনায় সাধারণত অধিক গন্ধযুক্ত হয়ে থাকে। ক্যামেলিয়া সাইনেনসিস পাতার গুল্ম (বা ছোট গাছ) থেকে এর চারটি ধরন তৈরি করা হয়। এক্ষেত্রে ব্যবহৃত দুটি প্রজাতি হল, ছোট-পত্রী চীনা বৈচিত্র্য উদ্ভিদ (C. sinensis subsp. sinensis), যা অধিকাংশ প্রকারের চায়ের জন্য ব্যবহৃত হয়, এবং বড়-পত্রী অসমীয়া উদ্ভিদ (C. sinensis subsp. assamica) যা চিরাচরিত কালো চায়ের জন্য ব্যবহৃত হয়। যদিও সাম্প্রতিক বছরগুলোতে কিছু সবুজ ও সাদা চা উৎপাদিত হয়েছে।

প্রধান উৎপাদনকারী
বিশ্বের কালো চায়ের বৃহত্তম উৎপাদনকারী হল:

আরও দেখুন
 সাদা চা

তথ্যসূত্র

বহিঃসংযোগ

 Hope, S-J, K Daniel, K L Gleason, S Comber, M Nelson and J J Powell, "Influence of tea drinking on manganese intake, manganese status and leucocyte expression of MnSOD and cytosolic aminopeptidase P", European Journal of Clinical Nutrition 60: 1-8; advance online publication, August 24, 2005; 

 
চায়ের প্রকারভেদ
এশীয় পানীয়
ওলোং চা

ওলোং চা এক ধরনের পাণীয়। 'ওলোং' কথাটির অর্থ হচ্ছে কালো ড্রাগন, ঐ কারণে ওলোঙের আরেকটা নাম কালোনাগ চা। এতে চা এর পাতার অক্সিডেশন বা ফার্মেন্টেশনের উপর চা এর রং বা গন্ধ পরিবর্তন হয়। পুরোপুরি ফারমেন্ট ও অক্সিডাইজড করা হয় ব্লাক টি । গ্রীন টি একেবারেই ফারমেন্ট করা হয় না কিন্ত এই কালো ড্রাগন কে মাঝামাঝি অক্সোডাইজ বা ফার্মেন্ট করা হয়। এতে চা পাতার ফার্মেন্টেশন এর রং পরিবর্তনের আগেই বন্ধ করে দেয়া হয়। আর তাই গ্রিন টি এর চাইতে কড়া স্বাদ থাকে কিন্তু ব্লাক টি এর চাইতে কম ক্যাফেইন থাকে। মূলত চা টি মেদ কমাতে সাহায্য করে।

তথ্যসূত্র 

চায়ের প্রকারভেদ
চীনা চা
এশীয় রন্ধনশৈলী
বরোইং কোবরা

বরোইং কোবরা (বৈজ্ঞানিক নাম: Naja multifasciata(Werner)) এলাপিড পরিবারভুক্ত এক প্রজাতির বিষধর সাপ। এর অপর নাম হল মেনি ব্যান্ডেড স্নেক। যদিও নামের সাথে এদের বর্ননার মিল নেই, অর্থাৎ এদের দেহে ব্যান্ড অথবা পটি দেখা যায় না। এদের দেহের বর্ন কালো এবং প্রতিটি আঁশে হলদেটে সাদা অথবা ক্রিম রঙের ছিট দেখা যায়। বরোইং কোবরা সাধারণত ৬০০মিলিমিটার(২৪ইঞ্চি) দৈর্ঘ্যের হয়।

বিতরন এবং বাসস্থান 
প্রধানত রিপাবলিক অফ কঙ্গো, ডেমোক্র্যাটিক অফ কঙ্গো এবং আফ্রিকার ক্যামেরুন অঞ্চলে এদের দেখা যায়।

বিষ 
এদের বিষের ব্যাপারে তেমন তথ্য পাওয়া যায়নি, তবে অন্যান্য এলাপিড সাপেদের মতো এদের বিষও নিউরোটক্সিনস।

সম্প্রতি মলিকিউলার ফাইটোজেনেটিক স্টাডিতে জানা যায় যে নাজা গনের অপর নাম হল (Paranaja) এবং এই প্রজাতি ফরেস্ট কোবরা (Naja melanoleuca(Hallowell)) প্রজাতির সাপেদের সাথে সাদৃশ্যপূর্ন।

উপপ্রজাতি 

Naja multifasciata anomala (Sternfeld, 1917)   
Naja multifasciata duttoni (Boulenger, 1904)   
Naja multifasciata multifasciata (Werner, 1902)

তথ্যসূত্র

বহিঃসংযোগ 

এলাপিডি
আফ্রিকার সরীসৃপ
নাজা
ধরন অনুযায়ী সাপ
এজ অফ মাইথোলজি: দ্য টাইটানস

এজ অফ মাইথোলজি: দ্য টাইটানস একটি বাস্তব-সময়ের কৌশল কম্পিউটার গেম যা এজ অফ মাইথোলজির বর্ধিত প্যাক। এটি নির্মাণ করে এনসেম্বল স্টুডিওস এবং ৩০ সেপ্টেম্বর ২০০৩ সালে মুক্তি পায়।

দ্য টাইটানসে একটি চতুর্থ সংস্কৃতি যোগ হয়, দ্য আটলান্টিয়ানস, এবং তিনটি নতুন বড় দেবতা, সেইসঙ্গে নতুন ইউনিট, ভবন এবং দৈবশক্তিও যোগ হয়। এটিতে আরো নতুন বৈশিষ্ট্য যোগ করা হয়, যেমন অটো-কিউয়িং (ইউনিটদের প্রশিক্ষণ করতে দেয় যতক্ষণ পর্যন্ত যথেষ্ট পরিমাণ সম্পদ থাকে), এবং একটি টাইটান, একটি গারগাঞ্চুয়ান, দেবতাসদৃশ সত্ত্বাকে ডাকার সামর্থ্য অর্জন করে। সমালোচকরা গেমটিকে গেমর‍্যাংকিংস অনুযায়ী গড়ে ৮৪% রেটিং দেয়।

তথ্যসূত্র 

ভিডিও গেম
রকপাখি
২০০৩-এর ভিডিও গেম
যুক্তরাষ্ট্রে উন্নীত ভিডিও গেম
উইন্ডোজ গেম
বিনোদপুর ইউনিয়ন, শিবগঞ্জ

বিনোদপুর রাজশাহী বিভাগের চাঁপাইনবাবগঞ্জ জেলার শিবগঞ্জ উপজেলার একটি ইউনিয়ন। শিবগঞ্জ পৌরসভা থেকে ১১ কিলোমিটার উত্তর পশ্চিমে বিনোদপুর ইউনিয়ন পরিষদ অবস্থিত।

অবস্থান 
বিনোদপুর ইউনিয়ন চাঁপাইনবাবগঞ্জ জেলা, শিবগঞ্জ উপজেলা এর ১১ কিলোমিটার উত্তরে অবস্থিত। এ ইউনিয়নের উত্তরে ভারতের পশ্চিম বঙ্গ এবং শাহ্‌বাজপুর ইউনিয়ন, দক্ষিণে মনাকষা ইউনিয়ন, পূর্বে শ্যামপুর ইউনিয়ন, পশ্চিমে ভারতের পশ্চিম বঙ্গ।

যোগাযোগ ব্যবস্থা 
সড়ক পথ- চাঁপাইনবাবগঞ্জ জেলা সদর হইতে সম্পূর্ণ পাকা সড়ক পথে ১৯ কি.মি. চলার পর শিবগঞ্জ উপজেলা পরিষদ তারপর আবার সড়ক পথে ১১ কি.মি. চলার পর অত্র বিনোদপুর ইউনিয়নে আসা যায়।
নদী পথ- মহানন্দা ও পাগলা নদী পথে অত্র ইউনিয়নে আসা যায়।

প্রশাসনিক এলাকা 
বিনোদপুর ইউনিয়নে গ্রামের সংখ্যা ২৩টি, মৌজার সংখ্যা ১২টি।
গ্রামসমূহঃ 
 সাধারীটোলা
 কবিরাজটোলা
 এরাদত বিঃ টোলা
 জমিনপুর  
 কালিগঞ্জ
 টাপ্পু 
 রাধানগর
 রসুনচক
 খোন্দা
 একবরপুর
 পাঁকাটোলা
 আইরামারী
 বিশ্বনাথপুর 
 কিরনগঞ্জ
 সাতরশিয়া
 লছমানপুর 
 কামাত
 চাঁদশিকারী

ইতিহাস 
একসময় লাক্ষার জন্য চাঁপাইনবাবগঞ্জের শিবগঞ্জ উপজেলার সীমান্তবর্তী বর্ধিষ্ণু গ্রাম বিনোদপুরকে বলা হতো ‘সোনার বিনোদপুর’। এখানকার লাক্ষাচাষিদের সুখ-স্বাচ্ছন্দ্যে ঈর্ষা করত আশপাশের গ্রামের লোকজন। নানা গল্প প্রচলিত ছিল বিনোদপুরের লাক্ষাচাষিদের ‘টাকার গরম’ নিয়ে।

বিনোদপুরে চাষিদের দেখাদেখি পার্শ্ববর্তী গ্রামগুলোতে ছড়াতে থাকে লাক্ষার চাষ। চাহিদা বৃদ্ধি ও লাক্ষার অপার সম্ভাবনা দেখে ১৯৬১ সালে কৃষি বিভাগ চাঁপাইনবাবগঞ্জ সদর উপজেলায় ১০০ বিঘা জমির ওপর লাক্ষা বীজের খামার স্থাপন করে। পরবর্তী সময়ে বাংলাদেশ কৃষি গবেষণা ইনস্টিটিউট ১৯৮৫ সালে স্থাপন করে দেশের একমাত্র লাক্ষা গবেষণা কেন্দ্র। কিন্তু চারপাশে আমবাগানে কীটনাশকের ব্যবহার বৃদ্ধি ও লাক্ষা বিপণনের ক্ষেত্রে চোরাচালানের অজুহাতে আইনশৃঙ্খলা রক্ষাকারী বাহিনীর হাতে চাষি হয়রানির কারণে ক্রমে লাক্ষা হারিয়ে যায় বিনোদপুর থেকে। হারিয়ে যায় লাক্ষার সোনালি দিন।

১৯৭১ এ বিনোদপুরের রয়েছে এক স্বর্ণজ্জল ইতিহাস। এই এলাকার অকুতোভয় মুক্তিযোদ্ধাগণ যেভাবে পাক হানাদার দের সামনে রুখে দাঁড়িয়েছিলেন জাতি তা মনে রাখবে। বীর মুক্তিযোদ্ধা মৃত আমজাদ হোসেন (বিডিয়ার) ও লালূ মহাম্মদ  এর মুক্তিযুদ্ধে অসীম সহসিকতার কাহিনী গুলো আজও মানুষের মুখে মুখে কিংবদন্তির মত ছড়িয়ে রয়েছে।

জনসংখ্যা

শিক্ষা
২০০১ সালের শিক্ষা জরীপ অনুযায়ী এখানকার শিক্ষার হার ৬০%। এখানে রয়েছেঃ
 সরকারী প্রাথমিক বিদ্যালয় - ৮টি,
 বে-সরকারী রেজিঃ প্রাঃ বিদ্যালয় - ৯টি,
 কলেজ - ১টি,
 মাধ্যমিক বিদ্যালয় - ৭টি
 মাদ্রাসা - ৪টি।

শিক্ষা প্রতিষ্ঠানসমূহ
 বিনোদপুর কলেজ।

উল্লেখযোগ্য ব্যক্তি 
 মোহাঃ তাহাস উদ্দীন- প্রফেসর, রাজশাহী বিশ্ববিদ্যালয়।
 ডঃ ফুজলুল হক টগর- প্রফেসর, ঢাকা মেডিকেল কলেজ 
 মুহাম্মাদ মিজানউদ্দিন - উপাচার্য, রাজশাহী বিশ্ববিদ্যালয়। 
 মোহাঃ শারওয়ার জাহান- প্রফেসর, রাজশাহী বিশ্ববিদ্যালয়।
 মরহুম সাজ্জাদ আহম্মেদ- প্রধান শিক্ষক, বিনোদপুর উচ্চ বিদ্যালয়, হুমায়ুন রেজা উচ্চ বিদ্যালয়
 ড.সারোয়ার জাহান - শিক্ষাবিদ;
 রফিকুল আলম - বাংলাদেশের প্রথিতযশা সঙ্গীত শিল্পী;
 ড. মোহা.এমরান হোসেন - ইসলামি চিন্তাবিদ ও গবেষক
 মাওলানা আহসান হাবিব, সহসুপার মধ্য বিনোদপুর দাখিল মাদ্রাসা।

আরও দেখুন 
 শিবগঞ্জ উপজেলা;
 চাঁপাইনবাবগঞ্জ জেলা;
 রাজশাহী বিভাগ।

তথ্যসূত্র

বহিঃসংযোগ 

শিবগঞ্জ (চাঁপাইনবাবগঞ্জ) উপজেলার ইউনিয়ন
ডিসি কমিক্সের উপন্যাস সংগ্রহ

ডিসি কমিক্সের উপন্যাস সংগ্রহ ডিসি কমিক্স এবং ইগলমোস এর প্রকাশিত একটি পাক্ষিক সাময়িকী। এই সিরিজটি হার্ডব্যাক গ্রাফিক উপন্যাসের একটি বিশেষ সংস্করণ। এতে ডিসি কমিকের তাৎপর্যপুর্ণ সুপারহিরো গল্পের পাশাপাশি বাড়তি হিসিবে চরিত্রগুলোর জন্মের গল্প থাকবে।

ভিন্ন ক্রম ও ভিন্ন সংখ্যার সমষ্টি নিয়ে ব্রাজিল সহ কয়েকটি দেশে সংগ্রহটি প্রকাশ শুরু হয়েছিল। যুক্তরাজ্যের নির্বাচিত কিছু অঞ্চলে পরিক্ষণীয় সংস্করণ প্রকাশিত হয়েছিল। ১৯ আগস্ট ২০১৫ তারিখে ব্যাটম্যানঃ হাশ পার্ট ১ নামে সংগ্রহটির প্রথম সংখ্যা প্রকাশিত হয়। বিশেষ ছাড়ে এর মূল্য ছিল ২.৯৯ পাউন্ড। পরবর্তীতে যার মূল্য দাঁড়ায় সংখ্যাপ্রতি ৯.৯৯ পাউন্ড। সম্পূর্ণ সংগ্রহটির ৬০টি সংখ্যা প্রকাশের পরিকল্পনা আছে।

২০১২ সালে শুরু হওয়া হ্যাচেট পার্টওয়ার্ক এর মার্ভেল কমিকর গল্পের সংগ্রহ দ্য অফিসিয়াল মার্ভেল গ্রাফিক নভেল সংগ্রহ দ্বারা এই সংগ্রহটি অনুপ্রাণিত বলে মনে করা হয়,যেটি আবার হ্যাচেট পার্টওয়ার্ক এর ২০০০ এডি এর সিরিজ জাজ ড্রেডঃদ্য মেগা কালেকশন সংগ্রহ দ্বারা অনুপ্রাণিত।

বইয়ের তালিকা 
নিচে কোন বইগুলো সংগ্রহের অংশ হিসেবে প্রকাশিত হবে তা  তালিকায় দেয়া হল।তারা এগুলো পরিবর্তন করতে পারে এবং বিভিন্ন দেশের জন্য তালিকা ভিন্ন হতে পারে।তথ্যগুলো উৎস তাদের গ্রাহক সেবা দপ্তরের একটি ইমেইল।

বিশেষ সংখ্যা 
এই বিশেষ বইগুলো সংগ্রহ হিসেবে যুক্তরাজ্যে ১৯.৯৯ পাউন্ড খুচরা দামে বিক্রি করা হবে।

গ্রাহকদের বিশেষ সংখ্যা

তথ্যসূত্র 

কমিক বই
মৌচাক (ম্যাগাজিন)

মৌচাক একটি শিশু দের জন্যে প্ৰকাশিত অসমীয়া ভাষার মাসিক প্ৰকাশিত ম্যাগাজিন(আলোচনী)। মৌচাক আলোচনী প্ৰথম প্ৰকাশ হয়েছিল ১৯৮৪ সালের এপ্ৰিল মাসে। প্ৰথম বছর একাদশ এবং দ্বাদশ সংখ্যা দুটা একসাথে প্ৰকাশ হয়েছিল।  প্ৰথম প্ৰকাশের পর থেকে ২০১২ সাল পর্যন্ত শান্তনু তামূলী মৌচাকের সম্পাদকের দায়িত্ব পালন করে আসছিলেন। এই আলোচনী বা ম্যাগাজিন টি ২০১২ সালে ২৭ বছর পূর্ণ করে। শিশুদের সমসাময়িক ঘটনাবলীর সাথে পরিচয় করিয়ে দিতে,  তাদের মানসিক উত্তরণ ঘটাবার নিমিত্তে শিশুদের জন্যে প্ৰকাশিত একটি উল্লেখযোগ্য ম্যাগাজিন (আলোচনী)।

নিয়মিত অনুচ্ছেদসমূহ

 অকণির আইন-আদালত : আইন সম্পৰ্কীয় শিশু উপযোগী লেখা। (প্ৰসেনজিত্‍ কুমার গোস্বামী)
 ইংরেজিতে কথা পাতোঁ আহাঁ : কথ্য ইংরেজির পাঠদান। (ড° কুতুবুদ্দিন আহমেদ)
 হাঁহো আহা : কৌতুক।
 চিনাকি : বিভিন্ন ক্ষেত্ৰে পারদৰ্শিতা দেখানো শিশুদের খবর।
 এণ্ডিখুরার সমিধান : মৌচাকের একটা উল্লেখযোগ্য শিতান হচ্ছে এণ্ডিখুরার সমিধান। এতে ডা° নগেন দত্ত শিশুদের জন্য স্বাস্থ্য এবং রোগ সম্পৰ্কে দিক-নির্দেশনামূলক পরামৰ্শ দিছেন। বৰ্তমানে এই অনুচ্ছেদটি পরিবর্তন করে ডা° পেহী আছেনে? নামের অনুচ্ছেদ আরম্ভ করা হয়েছে।

ধারাবাহিক উপন্যাসসমূহ

মৌচাকের প্ৰথম বছরে প্ৰথম সংখ্যায় ইন্দ্ৰকান্ত কাৰ্কীর 'বগা ভালুক' নামের শিশু উপযোগী রহস্য উপন্যাস প্ৰকাশ পেয়েছিল। পরবর্তী বছরগুলোতে কাৰ্কীর 'ছরজাইন অতিথি', 'কাঠমাণ্ডু কাঠমাণ্ডু', 'জাল', 'চোরধরা যন্ত্ৰ', ভারতী বরুয়ার 'সোণতকৈও দামী', প্ৰভাত গোস্বামীর 'ফুলচি গাঁওত বাঘ', যতীন্দ্ৰকুমার বরগোঁহাইর 'পৃথিবীর মরম', সন্তোষ কুমার কৰ্মকারের 'অঙ্করে গড়া পৃথিবী', 'অৰ্কর আরাধনা', রঞ্জু হাজরিকার 'বরফর ঘর', 'সিহঁতর হৃদয় নাই', 'এখন নতুন পৃথিবী', 'জেচন', রাতুল শৰ্মার 'পালিনে মজা! আরু লাগে নেকি রাজা?' ইত্যাদি প্ৰকাশ পেয়েছিল। 

অনুবাদ উপন্যাসের মধ্যে এনিড ব্লাইটনর ফেমাস ফাইভ সিরিজ 'Five On A Treasure Island' –র প্ৰতিভা গোস্বামীর করা অনুবাদ 'সোণতরা চাপরি', জুল ভাৰ্নের 'The Mysterious Island' –র সমীক ভরদ্বাজের করা অনুবাদ 'রহস্যময় দ্বীপ', জে কে রাউলিং এর বিশ্ববিখ্যাত হ্যারী পটার সিরিজ এর গ্ৰন্থসমূহের করবী ডেকা হাজরিকার করা অনুবাদ এতে প্ৰকাশ হয়েছে । তাছাড়া চিকিৎসক তথা প্ৰকৃতিবিদ রবীন বেনারজির প্ৰকৃতি বিষয়ক লেখার অনুবাদ 'রবীন পাখীর কাকলি', রথীন্দ্ৰনাথ গোস্বামীর 'বিদেশী বন্ধুর দেশত', শান্তনু তামূলীর 'কিংকিনীর বিদ্ৰোহ', 'টোকিওত তেরদিন' ইত্যাদি ভিন্নধৰ্মী ধারাবাহিক লেখাও এতে প্ৰকাশিত হয়েছিল।

তথ্যসূত্র

বহিঃসংযোগ
 মৌচাক আলোচনীর ইণ্টারনেট সংস্করণ

অসমীয়া ম্যাগাজিন
নাল (এসকিউএল)

নাল NULL একটা বিশেষ নির্দেশক, এসকিউএল বা স্ট্রাকচার্ড কুয়েরি ভাষায় ডাটাবেজে তথ্য নেই দেখাতে ব্যবহার হয় । রিলেশনাল ডাটাবেজ মডেলের উদ্ভাবক এডগার কড প্রথম ব্যবহার করেন । সব রিলেশনাল ডাটাবেজে "তথ্য না থাকার অথবা ব্যবহার অযোগ্য তথ্য " কে উপস্থাপনের ব্যবস্থা থাকা উচিত । কড ডাটাবেজ পাঠ্যসুচিতে গ্রিক চিহ্ন ওমেগা (ω) দিয়ে নাল কে উপস্থাপন করেন । বিশেষ মার্কার  NULL কে নির্দেশ করতে এটি একটি সংরক্ষিত কীওয়ার্ড।

কোন প্রশ্নের "উত্তর না দেওয়া" অার প্রশ্নের উত্তরে "না" বলা একই বিষয় নয় । যেমন: "শাওনের কয়টি বই অাছে?" এর উত্তর হতে পারে "শুন্যটি" (কোনো বই নেই ) অথবা NULL ( অামরা জানি না শাওনের কয়টি বই অাছে ) । কোন ডাটাবেজ টেবলের কলামে এই উত্তরটা দেওয়া হবে  NULL দিয়ে অার যতক্ষন জানা যাচ্ছেনা শাওনের কয়টি বই অাছে ততক্ষন সেই মান শুন্য দিয়ে হালনাগাদ হবে না ।

এস কিউ এল নাল কোনো মান নয়, একটি অবস্থা (অজানা)। বিভিন্ন প্রোগ্রামিং ল্যাংগুয়েজে এর ব্যবহার বিভিন্ন , যেখানে নাল মানে কোন একটা চলক এ ভ্যালু রাখা হয়নি ।

আরোও দেখুন
 এসকিউএল

তথ্যসূত্র

আরোও পড়ুন
 E. F. Codd. Understanding relations (installment #7). FDT Bulletin of ACM-SIGMOD, 7(3-4):23–28, 1975.
  Especially §2.3.
 
 Klein, Hans-Joachim. "How to modify SQL queries in order to guarantee sure answers". ACM SIGMOD Record 23.3 (1994): 14-20.
 Claude Rubinson, Nulls, Three-Valued Logic, and Ambiguity in SQL: Critiquing Date's Critique , SIGMOD Record, December 2007 (Vol. 36, No. 4)
 John Grant, Null Values in SQL. SIGMOD Record, September 2008 (Vol. 37, No. 3)
 Waraporn, Narongrit, and Kriengkrai Porkaew. "Null semantics for subqueries and atomic predicates". IAENG International Journal of Computer Science 35.3 (2008): 305-313.
 Bernhard Thalheim, Klaus-Dieter Schewe, "NULL 'Value' Algebras and Logics" in Anneli Heimbürger, Yasushi Kiyoki, Takehiro Tokuda, Hannu Jaakkola, Naofumi Yoshida (eds.) Information Modelling and Knowledge Bases XXII, Frontiers in Artificial Intelligence and Applications, Volume 225, 2011, IOS Press, , pp. 354–367 
 Enrico Franconi and Sergio Tessaris, On the Logic of SQL Nulls,  Proceedings of the 6th Alberto Mendelzon International Workshop on Foundations of Data Management, Ouro Preto, Brazil, June 27–30, 2012. pp. 114–128

বহিঃসংযোগ
Oracle NULLs 
The Third Manifesto
Implications of NULLs in sequencing of data
Java bug report about jdbc not distinguishing null and empty string, which Sun closed as "not a bug"
 TheIntegrationEngineer explains how NULL works and the logic behind it.

কুয়েরি ভাষা
দ্য বিস্ট ইন দ্য ইস্ট

দ্য বিস্ট ইন দ্য ইস্ট একটি পেশাদার কুস্তি প্রতি-দর্শনে-পরিশোধ (পিপিভি) এবং ডাব্লিউডাব্লিউই নেটওয়ার্কের অনুষ্ঠান ছিল, যা ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তাদের ব্র্যান্ড র এবং স্ম্যাকডাউনের জন্য প্রযোজনা করেছে। এই অনুষ্ঠানটি ২০১৫ সালের ৪ঠা জুলাই তারিখে জাপানের টোকিওয়ের সুমিদার রিউগোকু কোকুগিকানে অনুষ্ঠিত হয়েছে।

প্রাক-প্রদর্শনে দুইটিসহ মূল অনুষ্ঠান মিলিয়ে সর্বমোট সাতটি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের সর্বশেষ ম্যাচে ডলফ জিগলার ও জন সিনা ট্যাগ টিম ম্যাচে কেইন ও কিং ব্র্যারেটকে পরাজিত করেছে। অন্যান্য শীর্ষস্থানীয় ম্যাচে, ফিন ব্যালর এনএক্সটি চ্যাম্পিয়নশিপের জন্য আয়োজিত একক ম্যাচে কেভিন ওয়েন্সকে এবং একক ম্যাচে ব্রক লেজনার কফি কিংস্টনকে পিনফলের মাধ্যমে পরাজিত করেছে।

কাহিনী
এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল র এবং স্ম্যাকডাউন ব্র্যান্ডে নিযুক্ত ডাব্লিউডাব্লিউইর লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউইর সাপ্তাহিক টেলিভিশন অনুষ্ঠান র এবং স্ম্যাকডাউনে প্রদর্শন করা হয়েছে।

পটভূমি
মার্কিন পেশাদার কুস্তি সংস্থা ডাব্লিউডাব্লিউই মূলত ২০১৫ সালের ৪ঠা জুলাই তারিখে জাপানের টোকিওয়ের সুমিদার রিউগোকু কোকুগিকানে একটি অনুষ্ঠান আয়োজন করার সিদ্ধান্ত নিয়েছিল। এরপরে সংস্থাটি ডাব্লিউডাব্লিউই নেটওয়ার্কের বিশেষ অনুষ্ঠান হিসেবে অনুষ্ঠানটি সম্প্রচার করার সিদ্ধান্ত নিয়েছিল এবং ব্রক লেসনার বৈশিষ্ট্যযুক্ত ডাকনাম "দ্য বিস্ট" এবং অনুষ্ঠানটি জাপানে অনুষ্ঠিত হওয়ার কারণে এর নামকরন করা হয় "দ্য বিস্ট ইন দ্য ইস্ট"।

২০১৫ সালের এই অনুষ্ঠানটি দ্য বিস্ট ইন দ্য ইস্ট কালানুক্রমিকের প্রথম অনুষ্ঠান ছিল, যা ৪ঠা জুলাই তারিখে জাপানের টোকিওয়ের সুমিদার রিউগোকু কোকুগিকানে আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি মার্কিন যুক্তরাষ্ট্রে ধারাবাহিক সম্প্রচার পরিষেবা, জাপানে জে স্পোর্টস এবং আন্তর্জাতিক বাজারে ডাব্লিউডাব্লিউই নেটওয়ার্কে সরাসরি সম্প্রচার করা হয়েছে।

ফলাফল

টীকা

তথ্যসূত্র

বহিঃসংযোগ
  

২০১৫
দ্য বিস্ট ইন দ্য ইস্ট
দ্য বিস্ট ইন দ্য ইস্ট
জুলাই ২০১৫-এ জাপানে ঘটনা
২০১৫-এ টোকিও
টোকিওতে ঘটনা
সুমিদায় পেশাদার কুস্তি
বিনোদপুর কলেজ

বিনোদপুর কলেজ বাংলাদেশের চাঁপাইনবাবগঞ্জ জেলার শিবগঞ্জ উপজেলার একটি শিক্ষাপ্রতিষ্ঠান। এটি বিনোদপুর ইউনিয়নে অবস্থিত।

ইতিহাস ও প্রতিষ্ঠার পটভূমি 
চাঁপাইনবাবগঞ্জ জেলার শিবগঞ্জ উপজেলাধীন ৮নং বিনোদপুর উনিয়নের অর্ন্তগত লছমানপুর গ্রামে বিনোদপুর কলেজ অবস্থিত। এই কলেজ ১৯৮৬ সালে স্থাপিত হয়।

অবকাঠামো 
২.৭৯ একর জমির উপর ২টি পাঁকা ভবন, ২ টি দ্বীতল ভবন এবং ২টি টিন সেট ভবন নিয়ে মূল কলেজটি অবস্থিত। কলেজের চারপাশে আমবাগান এবং পাঁকা সড়ক রয়েছে।

গ্রন্থাগার 
বিনোদপুর কলেজ লাইব্রেরীতে অনেক দূর্লভ বই, গেজেট, এনসাইক্লোপিডিয়া এবং পাণ্ডুলিপি রয়েছে।

শিক্ষক-শিক্ষার্থী 
বর্তমানে বিনোদপুর কলেজে সর্বমোট ছাত্র-ছাত্রীর সংখ্যা ১,২২৯ জন। এই প্রতিষ্ঠানে ১৫ জন সহকারী অধ্যাপক ও ৩৫ জন প্রভাষক সমন্বয়ে শিক্ষা পরিষদ বিদ্যমান।

কোর্সসমূহ 
কলেজে চলমান কোর্সসমূহ হচ্ছেঃ
 এইচ.এস.সি - বিজ্ঞান বিভাগ, মানবিক বিভাগ, বাণিজ্য বিভাগ।
 স্নাতক (পাশ) কোর্স - বি.এ., বি.এস.এস., বি.বি.এস.।

তথ্যসূত্র

চাঁপাইনবাবগঞ্জ জেলার মহাবিদ্যালয়
জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
১৯৮৬-এ প্রতিষ্ঠিত শিক্ষাপ্রতিষ্ঠান
কপার (I) ক্লোরাইড

কপার (I) ক্লোরাইড, সাধারণত কিউপ্রাস ক্লোরাইড নামে পরিচিত, যা কপারের একটি নিম্নতর ক্লোরাইড। এটির রাসায়নিক সংকেত CuCl। এটি সাদা কঠিন পদার্থ যা জলে প্রায় দ্রবণীয় নয় বললেই চলে, কিন্তু গাঢ় হাইড্রোক্লোরিক অ্যাসিডে অত্যন্ত দ্রবণীয়। কপার (II) ক্লোরাইড এর উপস্থিতির কারণে এর অবিশুদ্ধ নমুনাসমূহ সবুজ বর্ণের হয়।

ইতিহাস 
সপ্তদশ শতাব্দীর মধ্যভাগে রবার্ট বয়েল কর্তৃক মারকিউরি(II) ক্লোরাইড ও কপার ধাতু হতে সর্বপ্রথম কপার (I) ক্লোরাইড প্রস্তুত হয়।:
HgCl2  +  2Cu  →  2CuCl  +  Hg

সংশ্লেষণ 
তামা ধাতু এবং ক্লোরিনের সঙ্গে ৪৫০–৯০০ ডিগ্রি সেলসিয়াস তাপমাত্রায় সরাসরি বিক্রিয়া করে বাণিজ্যিকভাবে কপার (I) ক্লোরাইড তৈরি করা হয়।
2 Cu + Cl2  -> 2 CuCl

সালফার ডাইঅক্সাইডের সাথে কপার(II) ক্লোরাইড হ্রাস করার মাধ্যমে কপার (I) ক্লোরাইড সংশ্লেষিত হয়:

2CuCl2  +  SO2  +  2H2O   →  2CuCl  +  H2SO4  +  2HCl

হ্রাস করার জন্য অন্যান্ন এজেন্ট ব্যবহার করা যেতে পারে।

রাসায়নিক বৈশিষ্ট্যাবলী

ব্যবহার 
কপার (I) ক্লোরাইড এর মূল ব্যবহার হল ছত্রাকনাশক কপার অক্সিক্লোরাইড তৈরীতে। এই উদ্দেশ্যে জলীয় কপার (I) ক্লোরাইড কম্প্রোপোরশন্যাশন দ্বারা উতৎপন্ন করা হয় এবং এরপর বায়ুতে জারিত করা হয়:

 Cu  +  CuCl2   →  2CuCl
 6CuCl  + 3/2O2  + 3H2O   →  2Cu3Cl2(OH)4  +  CuCl2

জৈব সংশ্লেষণে

পলিমার রসায়নে 
CuCl অনুঘটক হিসেবে এটম ট্রান্সফার র‌্যাডিক্যাল পলিমারাইজেসন (ATRP) এ ব্যবহৃত হয়।

তথ্যসূত্র

আরও পড়ুন 
 Mellor, J. W., A Comprehensive Treatise on Inorganic and Theoretical Chemistry, Volume III, pp157–168. Longmans, Green & Co., London, 1967 (new impression).

বহিঃসংযোগ 

National Pollutant Inventory - Copper and compounds fact sheet
The COPureSM Process for purifying CO utilizing a copper chloride complex

অজৈব যৌগ
ক্লোরাইড
কপার যৌগ
ধাতব হ্যালাইড
সমন্বয় যৌগসমূহ
ক্লোরিন যৌগ
চেশ প্রমেনাডে

চেশ প্রমেনাডে (পূর্বে ব্যাংক ওয়ান নামে পরিচিত ছিল) হল খোলা হাওয়া, সারি করা গাছের পথচারীদের জন্য হাঁটার রাস্তা, যা ২০০৪ সালের ১৬ই জুলাই মাসে সবার জন্য খুলে দেয়া হয়। এটা মিলেনিয়াম পার্কের একটা অংশ,যুক্তরাষ্ট্রের ইলিনয় প্রদেশের শিকাগো শহরের লুপ কমিউনিটিতে এর অবস্থান। চেশ প্রমেনাডে যতদূর সম্ভবত ব্যাংক ওয়ানের পক্ষ থেকে দেয়া উপহার। এর জমির পরিমাণ  এবং এটা প্রদর্শনী, উৎসব, পারিবারিক অনুষ্ঠান,ভাড়া জন্য ব্যবহৃত হয়। 

চেশ প্রমেনাডে ২০০৫ সালে প্রকাশক শিকাগোঃ বৈমানিক পোর্ট্রেট ছবি প্রদর্শনী, ২০০৮ সালে পেইন্টিং বিলও জিরো প্রদর্শনী, ২০০৯ সালে বার্নহাম পাভিলিওন হোস্ট করে। বার্নহাম পাভিলিওন ছিল পুরো শহরের বার্নহাম প্লান শতবার্ষিক উদ্‌যাপন অনুষ্ঠান।

বিস্তারিত 
পূের্ব মিশিগান লেক ও পশ্চিমে গ্রান্ট পার্কের মধ্যে অবস্থান হওয়ায়,১৯ শতকের মাঝ থেকেই এটি শিকাগোর সম্মুখ উঠান। উত্তর-পশ্চিম কোণে উত্তর মনরই স্ট্রিট,আর্ট ইনস্টিটিউট,পূর্বে মিশিগান এভিনিউ,দক্ষিণ অংশ রানডলফ স্ট্রিট,পশ্চিমে কলম্বাস ড্রাইভ। ১৯৯৭ সাল থেকে এটি ইলিনয়ের কেন্দ্রীও রেল জংশন ছিল, যখন এটা মিলেনিয়াম পার্ক হিসাবে উন্নয়ন হতো। আজ মিলেনিয়াম পার্ক শুধু নৌবাহিনীর জেটি হিসাবে ব্যবহৃত হয়, যা শিকাগোর দর্শনার্থীর আকর্ষণ।

প্রমেনাডের পার্কের তিন টি ভাগ যার বিস্তার উত্তরে রানডলফ স্ট্রিট থেকে দক্ষিণেমনরই স্ট্রিট পর্যন্ত, একটি হল উত্তর প্রমেনাডে, অন্য দুটি হল কেন্দ্রীও প্রমেনাডে ও  দক্ষিণ প্রমেনাডে। সারা বছর বেসরকারি ভাড়ার জন্য থাকে এবং এর স্থায়ী বৃত্তাকার তাঁবু আছে।

পূর্বের প্রদর্শনী 

প্রমেনাডেকে শহরবাসী অনেক গুলো উৎসব ও প্রদর্শনীর কাজে ব্যবহার করেছে।

প্রকাশক শিকাগোঃ বৈমানিক পোর্ট্রেট ছবি প্রদর্শনী হয়েছিল কেন্দ্রীও প্রমেনাডে এবং দক্ষিণ বইং গেলারিতে।প্রদর্শনী ছিল ২০০৫ সালের জুনের ১০ তারিখ থেকে অক্টোবরের ১০ তারিখ পর্যন্ত। প্রদর্শনীতে শিকাগো শহরের ১০০ ছবি ও ২০০৩ সালের মার্চ মাস থেকে ২০০৪ সালের অগাস্ট মাস পর্যন্ত বিভিন্ন ঋতুর বিমান উড্ডয়নের ৫০ টি ছবি প্রদর্শিত হয়। শিকাগোর ফটোগ্রাফের টেরি ইভান্স বলেছেন, শতকরা ৯০ ভাগ ছবি হেলিকোপটার থেকে তোলা, তার পছন্দের পদ্ধতি ছিল বেলুনে করে ছবি তোলা,কিন্তু শিকাগো ছিল বেলুনে করে ছবি তোলার জন্য প্রচণ্ড ঝড়ো।

ট্রিবিউন চিত্রসমালোচক অ্যালেন জি. আরত্নের লক্ষ্য করেন যে, মার্ক ডি শুভেরর স্থাপনা(২০০৭-০৮) হোস্ট করে ছোট বইং গ্যালারি যা তার মাঝারি সাইজের টুকরোতে সীমাবদ্ধ, তারপরও শক্তভাবে জড়ো হয়ে ছিল। তিনি মনে করেন চেশ প্রমেনাডে আরও ভাল ভাবে সাজানো যেত এবং টুকরো নির্বাচনে চিত্রকর কে আরও স্বাধীনতা দেওয়া যেত।

১লা ফেব্রুয়ারি থেকে ২৯ শে ফেব্রুয়ারি ২০০৮ সালে মিলেনিয়াম পার্ক "মিউজিয়াম অব মডার্ন আইস" নামক শীতকালীন উদ্‌যাপন হোস্ট করে। এই অনুষ্ঠান টিতে শিল্পী গর্ডন হাল্লরানের স্বত্ব অধিকারী চিত্রকর্ম "বিলও জিরো" দেখানো হয়, যা কেন্দ্রীও প্রমেনাডে হয়েছিল। প্রদর্শনীর মূল আকর্ষণ ছিল ৪ টি বরফ টুকরো উপর বিমূর্ত শিল্পকর্ম,যার মাপ ছিল । হাল্লরান আইস পেইন্টিং ছাড়াও আর্ট করেন "মক্রকমিক ট্রিবিউন আইস রিঙ্ক"।

২০০৯ সালে মিলেনিয়াম পার্কের পঞ্চম বার্ষিকী উদ্‌যাপন ও বার্নহাম প্লান শতবার্ষিক উদ্‌যাপনে ব্যক্তিগত অর্থায়নের জন্য দুটি অস্থায়ী প্যাভিলিয়ন বসানো হবে যার অবস্থান হবে চেশ প্রমেনাডের দক্ষিণপ্রান্তে। ৩১ শে অক্টোবর ২০০৯ থেকে 'যাহা হাদিদ' ও 'বেন ভান বেরকেল' প্যাভিলিয়ন দুটি তে তথ্য ও বার্নহাম প্লানের ফলে শিকাগোর বর্তমান ও ভবিষ্যৎ দেখানো হবে।

টীকা

বহিঃসংযোগ 
City of Chicago Millennium Park
Millennium Park map 
City of Chicago Loop Community Map